CELEX: 31982R1983
Language: el
Date: 1982-07-19 00:00:00
Title: Κανονισμός (EOK) αριθ. 1983/82 τού Συμβουλίου τής 19ης Ιουλίου 1982 περί τροποποιήσεως τού κανονισμού αριθ. 115/67/EOK όσον αφορά τά κριτήρια γιά τόν προσδιορισμό τής τιμής τής διεθνούς αγοράς τών ελαιούχων σπόρων

Avis juridique important

|

31982R1983

Κανονισμός (EOK) αριθ. 1983/82 τού Συμβουλίου τής 19ης Ιουλίου 1982 περί τροποποιήσεως τού κανονισμού αριθ. 115/67/EOK όσον αφορά τά κριτήρια γιά τόν προσδιορισμό τής τιμής τής διεθνούς αγοράς τών ελαιούχων σπόρων  

Επίσημη Εφημερίδα αριθ. L 215 της 23/07/1982 σ. 0006 - 0006 Φινλανδική ειδική έκδοση: Κεφάλαιο 3 τόμος 15 σ. 0115  Ισπανική ειδική έκδοση: Κεφάλαιο 03 τόμος 25 σ. 0329  Σουηδική ειδική έκδοση: Κεφάλαιο 3 τόμος 15 σ. 0115  Πορτογαλική ειδική έκδοση : Κεφάλαιο 03 τόμος 25 σ. 0329 

***** ΚΑΝΟΝΙΣΜΟΣ (ΕΟΚ) αριθ. 1983/82 ΤΟΥ ΣΥΜΒΟΥΛΙΟΥ  της 19ης Ιουλίου 1982  περί τροποποιήσεως του κανονισμού αριθ. 115/67/ΕΟΚ όσον αφορά τα κριτήρια για τον προσδιορισμό της τιμής της διεθνούς αγοράς των ελαιούχων σπόρων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 29,  την πρόταση της Επιτροπής,  Εκτιμώντας:  ότι, στο άρθρο 6, ο κανονισμός αριθ. 115/67/ΕΟΚ (3), όπως τροποποιήθηκε τελευταία από τον κανονισμό (ΕΟΚ) αριθ. 1779/81 (4), προβλέπει, κατά τον καθορισμό της τιμής της διεθνούς αγοράς των ελαιούχων σπόρων, την προσαρμογή της τιμής που ελήφθη υπόψη για να εκτιμηθεί το συμφέρον εκθλίψεως των εν λόγω σπόρων αντί άλλων σπόρων·  ότι, συνεπεία της πρόσφατης αύξησης της κοινοτικής παραγωγής των ελαιούχων σπόρων, η διάθεση της παραγωγής αυτής θα μπορούσε να επηρεασθεί εάν άλλοι σπόροι απήλαυαν οικονομικών οφελών που ευνοούν τη μεταποίησή τους· ότι πρέπει συνεπώς να προβλεφθεί η ενδεχόμενη εφαρμογή μέτρων προσαρμογής της τιμής που ελήφθη υπόψη, τα οποία είναι ικανά να εξασφαλίσουν την πραγματική διάθεση της κοινοτικής παραγωγής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 6 του κανονισμού αριθ. 115/67/ΕΟΚ αντικαθίσταται από το εξής κείμενο:  «Άρθρο 6  Στην περίπτωση κατά την οποία κατά τον καθορισμό της τιμής της διεθνούς αγοράς ενός είδους σπόρου διαπιστώνεται διαφορά μεταξύ:  - της διαφοράς της τιμής 100 χιλιογράμμων κραμβοσπόρων, γογγυλοσπόρων και ηλιανθοσπόρων, αυξημένης κατά το κόστος μεταποιήσεως, και του αθροίσματος των τιμών των ποσοτήτων ελαίου και πλακούντων που προήλθαν από τη μεταποίηση του εν λόγω είδους σπόρου, αφενός, και  - της διαφοράς της τιμής 100 χιλιογράμμων ενός ή περισσοτέρων άλλων σπόρων, αυξημένης κατά το κόστος μεταποιήσεως, και του αθροίσματος των τιμών των ποσοτήτων ελαίου και πλακούντων που προήλθαν από τη μεταποίησή τους, αφετέρου,  και ότι η διαφορά αυτή κινδυνεύει να έχει επίπτωση στην κανονική διάθεση των σπόρων που συγκομίζονται στην Κοινότητα, η τιμή που ελήφθη υπόψη προσαρμόζεται κατά ένα ποσό το πολύ ίσο με την ανωτέρω διαφορά.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για το Συμβούλιο  Ο Πρόεδρος  B. WESTH  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. 111 της 10. 6. 1967, σ. 2196/67.  (4) ΕΕ αριθ. L 176 της 1. 7. 1981, σ. 5.